CELEX: 52021DP0005
Language: da
Date: 2021-01-19 00:00:00
Title: Europa-Parlamentets afgørelse om ikke at gøre indsigelse mod Kommissionens delegerede forordning af 4. december 2020 om ændring af delegeret forordning (EU) 2020/427 for så vidt angår anvendelsesdatoen for ændringerne af visse detaljerede produktionsregler for økologiske produkter i bilag II til Europa-Parlamentets og Rådets forordning (EU) 2018/848 (C(2020)08462 — 2020/2902(DEA))

10.11.2021   
            
            
               DA
            
            
               Den Europæiske Unions Tidende
            
            
               C 456/263
            
         
      P9_TA(2021)0005
      Afgørelse om ikke at gøre indsigelse mod en delegeret retsakt: anvendelsesdatoen for ændringerne af visse detaljerede produktionsregler for økologiske produkter
      Europa-Parlamentets afgørelse om ikke at gøre indsigelse mod Kommissionens delegerede forordning af 4. december 2020 om ændring af delegeret forordning (EU) 2020/427 for så vidt angår anvendelsesdatoen for ændringerne af visse detaljerede produktionsregler for økologiske produkter i bilag II til Europa-Parlamentets og Rådets forordning (EU) 2018/848 (C(2020)08462 — 2020/2902(DEA))
      (2021/C 456/28)
      
         Europa-Parlamentet,
      
                  —
               
               
                  der henviser til Kommissionens delegerede forordning (C(2020)08462),
               
            
                  —
               
               
                  der henviser til Kommissionens skrivelse af 17. december 2020, hvori den anmoder Parlamentet om at erklære, at det ikke vil gøre indsigelse mod den delegerede forordning,
               
            
                  —
               
               
                  der henviser til skrivelse af 14. januar 2021 fra Udvalget om Landbrug og Udvikling af Landdistrikter til Udvalgsformandskonferencens formand,
               
            
                  —
               
               
                  der henviser til artikel 290 i traktaten om Den Europæiske Unions funktionsmåde,
               
            
                  —
               
               
                  der henviser til Europa-Parlamentets og Rådets forordning (EU) 2018/848 af 30. maj 2018 om økologisk produktion og mærkning af økologiske produkter og om ophævelse af Rådets forordning (EF) nr. 834/2007 (1), særlig artikel 12, stk. 2, litra e), artikel 14, stk. 2, litra c), og artikel 15, stk. 2, litra a) og d),
               
            
                  —
               
               
                  der henviser til forretningsordenens artikel 111, stk. 6,
               
            
                  —
               
               
                  der henviser til henstillingen til afgørelse fra Udvalget om Landbrug og Udvikling af Landdistrikter,
               
            
                  A.
               
               
                  der henviser til, at på grund af covid-19-pandemien og de omfattende begrænsninger i bevægelsesfriheden som følge deraf er alle medlemsstater og landbrugere i alle medlemsstater stødt på ekstraordinære vanskeligheder;
               
            
                  B.
               
               
                  der henviser til, at anvendelsesdatoen for forordning (EU) 2018/848, der oprindeligt var fastsat til den 1. januar 2021, for nylig blev ændret ved forordning (EU) 2020/1693 til den 1. januar 2022;
               
            
                  C.
               
               
                  der henviser til, at den delegerede forordning har til formål at tilpasse anvendelsesdatoen for Kommissionens delegerede forordning (EU) 2020/427 (2) til den ændrede anvendelsesdato for forordning (EU) 2018/848;
               
            
                  D.
               
               
                  der henviser til, at det for at undgå forvirring og sikre retssikkerheden for den økologiske sektor er af afgørende betydning at fremskynde ikrafttrædelsen af den delegerede forordning;
               
            
               
                  1.
               
               
                  erklærer, at det ikke gør indsigelse mod den delegerede forordning;
               
            
               
                  2.
               
               
                  pålægger sin formand at sende denne afgørelse til Rådet og Kommissionen.
               
            
         (1)  EUT L 150 af 14.6.2018, s. 1.
      
         (2)  Kommissionens delegerede forordning (EU) 2020/427 af 13. januar 2020 om ændring af bilag II til Europa-Parlamentets og Rådets forordning (EU) 2018/848 for så vidt angår visse detaljerede produktionsregler for økologiske produkter (EUT L 87 af 23.3.2020, s. 1).